जिनेवा (आईएएनएस)। टि्वटर पर सबसे प्रभावशाली नेताओं की लिस्ट में 42 मिलियन यानी 4 करोड़ 20 लाख फॉलोवर्स के साथ पीएम नरेंद्र मोदी, अमरीकी राष्ट्रपति डोनाल्ड ट्रंप के बाद दूसरे नंबर पर हैं। बता दें कि अमेरिकी राष्ट्रपति डोनाल्ड ट्रंप टि्वटर पर सबसे प्रभावशाली नेताओं की लिस्ट में नंबर एक पर हैं। उनके कुल 52 मिलियन यानी 5 करोड़ 20 लाख फॉलोवर्स हैं। बता दें कि फॉलोअर्स के मामले में यूं तो पोप फ्रांसिस 47 मिलियन फॉलोअर्स के साथ डोनाल्ड ट्रंप के बाद दूसरे नंबर पर है लेकिन माइक्रो ब्लॉगिंग साइट टि्वटर पर ज्यादा प्रभावशाली लोगों के मामले में PM मोदी दुनिया के दूसरे नंबर के सबसे महत्वपूर्ण नेता है। यह जानकारी टि्वटर पर हुई एक अंतरराष्ट्रीय स्टडी में सामने आई है।